سویلی وزیرستان (مانیٹرنگ ڈیسک) سویلی وزیرستان نا 11 سال نا طالبعلم دانیال محسود نا پن گینیز بک آف ورلڈ ریکارڈ اٹ درج کننگا۔ دانیال محسود اسہ منٹ اٹ 78 ہیلی کاپٹر اسپن کرسا 70 اسپنز نا ورلڈ ریکارڈ ءِ پرغا و تینا پن ءِ گینیز بک آف ورلڈ ریکارڈ اٹ درج کرفے۔ یات سلے کہ دانیال دا ریکارڈ ءِ خدو نومبر اٹ ڈیرہ اسماعیل خان اٹ جوڑ کریسُس و دا وخت آ اونا وہی 10 سال ئس۔ جہانی ریکارڈ دوئی کروک آ ٹیوٹر عرفان محسود پارینے کہ دانیال آمبار انگا شاگرد آتا اُست خواہی آ سجفوئی ءِ۔
